
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 879 


9 Ιουλίου 2001 


ΑΠΟΦΑΣΕΙΣ 

28234 

Έγκριση του Οργανισμού Εσωτερικής Υπηρεσίας του 
ΝΠΔΔ "ΔΡΥΜΠΕΤΕΙΟ ΚΕΝΤΡΟ ΠΡΟΑΓΩΓΗΣ ΥΓΕΙΑΣ" 
Δήμου Ν. Ερυθραίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5 του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την 38/2000 απόφαση του Δημοτικού Συμβουλίου 
του Δήμου Ν. Ερυθραίας με την οποία εκφράζει την σύμ¬ 
φωνη γνώμη του για την 4/2000 απόφαση του Διοικητικού 
Συμβουλίου του Δρυμπέτειου Κέντρου Παραγωγής Υγεί¬ 
ας. 

4. Την σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 7/6.6.2000 πρακτικό του, 
αποφασίζουμε: 

Εγκρίνουμε την 4/2000 απόφαση του Διοικητικού Συμ¬ 
βουλίου του Δρυμπέτειου Κέντρου Παραγωγής Υγείας 
περί ψηφίσεως του Οργανισμού Εσωτερικής υπηρεσίας 
αυτού ως εξής: 

ΣΧΕΔΙΟ ΟΡΓΑΝΙΣΜΟΥ ΕΣΩΤΕΡΙΚΗΣ ΥΠΗΡΕΣΙΑΣ 
ΔΡΥΜΠΕΤΕΙΟΥ ΚΕΝΤΡΟΥ 
ΔΙΑΡΘΡΩΣΗ ΥΠΗΡΕΣΙΩΝ 
Άρθρο 1 

Οι υπηρεσίες του ΔΡΥΜΠΕΤΕΙΟΥ ΚΕΝΤΡΟΥ συγκρο¬ 
τούνται ως παρακάτω: 

1) Το Ιδιαίτερο Γραφείο του Προέδρου (Αυτοτελές) 

2) Το Διοικητικό Τμήμα - Οικονομικό Τμήμα (Αυτοτελές) 

3) Γραφείο Σχεδιασμού - Προγραμματισμού και Τοπι¬ 
κής ανάπτυξης (Αυτοτελές) 

4) Τη Διεύθυνση Κοινωνικής Πολιτικής. 

Άρθρο 2 

Οι υπηρεσιακές μονάδες του άρθρου 1 διαρθρώνονται 
ως εξής: 

1. Το Ιδιαίτερο γραφείο του Προέδρου περιλαμβάνει 
(αυτοτελές): 

α) Το Γ ραφείο Τ ύπου και Δημοσίων Σχέσεων. 

β) Το Γ ραφείο Ειδικού Συνεργάτη. 


2. Το Διοικητικό Τμήμα - Οικονομικό Τμήμα περιλαμβάνει: 
α) Γραφείο Προσωπικού, Πρωτοκόλλου - Δ/σης αρχεί¬ 
ου 

β) Γραφείο Εξυπηρέτησης του Πολίτη 
γ) Γραφείο Διοικητικού Συμβουλίου και Εκτελεστικής 
Επιτροπής 

δ) Γραφείο Μισθοδοσίας, Λογιστηρίου - Εκκαθάριση 
Προϋπολογισμού και Προμηθειών. 

3. Η Διεύθυνση Κοινωνικής Πολιτικής 
1 .Τμήμα Κοινωνικών Υπηρεσιών 

α) Γ ραφείο Κοινωνικής Μέριμνας - Κοινωνικών δραστη¬ 
ριοτήτων 

β) Γ ραφείο Συντονισμού και Κοινωνικού Σχεδιασμού και 
εποπτείας προγραμμάτων Κοινωνικής παρέμβασης, 
γ) Γ ραφείο ατόμων με ειδικές ανάγκες 
δ) Γ ραφείο Συμβουλευτικής και ψυχικής υγείας 
2. Τμήμα Προληπτικής Ιατρικής και Κοινωνικής εργα¬ 
σίας 

α) Γ ραφείο Προληπτικής Ιατρικής 

β) Γ ραφείο Κοινωνικής εργασίας 

γ) Γ ραφείο Καταπολέμησης των Ναρκωτικών 

Άρθρο 3 

Οι θέσεις του προσωπικού του ιδρύματος διαρθρώνο¬ 
νται σε κατηγορίες - κλάδους και ειδικότητες ως παρακά¬ 
τω: 

1. Προσωπικό ειδικών θέσεων 
(1) μία θέση Ειδκού Συνεργάτη 
(άρθρο 67του Ν. 1416/84). 

2. Μόνιμο Προσωπικό 

Α. Θέσεις Διοικητικού Προσωπικού 

Κατηγορία ΠΕ 

α) Κλάδος ΠΕΙ Διοικητικού 

(1) μία θέση με βαθμό Δ-Α 
Κατηγορία ΤΕ 

β) Κλάδος ΤΕ2 Κοινωνικών Λειτουργών 

(2) δύο θέσεις με βαθμό Δ-Α 

γ) Κλάδος ΤΕ11 Εποπτών Δημόσιας Υγείας 
(1) μία θέση με βαθμό Δ-Α 

δ) Κλάδος ΤΕ22 Διοίκησης Μονάδων Τοπ. Αυτοδιοί¬ 
κησης 

(1) μία θέση με βαθμό Δ-Α 
Κατηγορία ΔΕ 

ε) Κλάδος ΔΕΙ Διοικητικού 

(2) δύο θέσεις με βαθμό Δ-Α 

Β. Θέσεις Υγειονομικού Προσωπικού 

α) Προσωπικό Ειδικών θέσεων 

Κλάδος Ιατρών Ειδικοτήτων 

(1) μία θέση ΠΕ15 Παθολόγου με βαθμό Δ-Α 

β) Κλάδος ΤΕ10 Φυσιοθεραπευτών 

(1) μία θέση με βαθμό Δ-Α 

γ) Κλάδος ΤΕ6 Επισκεπτριών 

(1) θέση με βαθμό Δ-Α 

Γ. Θέσεις Τεχν. Υγειονομικού και Γεωπονικού Προσω¬ 
πικού 

Κλάδος ΥΕ16 Καθαριστριών 
(1) μία θέση με βαθμό Ε-Β 

Άρθρο 4 

Διαβάθμιση θέσεων μονίμου προσωπικού 
Όλες οι θέσεις μόνιμου προσωπικού, ΠΕ, ΤΕ, ΔΕ, δια¬ 
βαθμίζονται από τον Δ (εισαγωγικό) εως τον Α (Ανώτατο 
βαθμό), ενώ οι θέσεις κατηγορίας ΥΕ διαβαθμίζονται από 
τον Ε (εισαγωγικό) εως τον Β ανώτατο (άρθρο 34 του 
Ν. 2190/94). 

Άρθρο 5 

Τα απαιτούμενα τυπικά προσόντα διορισμού κατά κα¬ 
τηγορία και κλάδο είναι αυτά που ορίζονται από τις δια¬ 
τάξεις των Π. Δ/των 37α/87 και 22/90. 

Άρθρο 6 

Προσωπικό με σχέση εργασίας ιδιωτικού δικαίου ορι¬ 
σμένου χρόνου (5) πέντε θέσεις διαφόρων ειδικοτήτων 
(1) μία θέση Διοικητικού 
(1) μια θέση Καθαρίστρια. 

Άρθρο 7 

Για τον διορισμό, τα καθήκοντα, την αστική ευθύνη, τα 
δικαιώματα, τις μεταβολές, τα πειθαρχικά αδικήματα, ποι¬ 
νές, λύση της υπαλληλικής σχέσης των μονίμων υπαλλή¬ 
λων που ισχύουν οι διατάξεις του Ν. 1188/81 όπως ισχύ¬ 
ουν σήμερα. 

Άρθρο 8 

Προϊστάμενοι Υπηρεσιών: 

α) ως Προϊστάμενος του αυτοτελούς γραφείου του 
Προέδρου επιλέγεται υπάλληλος κλάδων ΠΕΙ Διοικητι¬ 
κών, ΤΕ2 Κοινωνικών Λειτουργών, ΔΕΙ Διοικητικών. 

β) ως Προϊστάμενος στο Διοικητικό - Οικονομικό Τμήμα 
επιλέγεται υπάλληλος κλάδων ΠΕΙ Διοικητικών, ΔΕΙ Δι¬ 
οικητικών. 

γ) ως Προϊστάμενοι στη Δ/νση Κοινωνικής Πολιτικής 
επιλέγονται υπάλληλοι κλάδων ΠΕΙ Διοικητικών, ΠΕ15 Ια¬ 
τρών, ΤΕ2 Κοινωνικών Λειτουργών, ΤΕ22 Προσωπ. Τοπ. 
Αυτοδιοίκ., ΔΕΙ Διοικητικών. 

Άρθρο 9 

Η αναπλήρωση των Προϊσταμένων γίνεται σύμφωνα με 
τηνπαρ. 19του άρθρου 36του Ν. 2190/94 και Ν. 2690/99. 

Άρθρο 10 

Οι αρμοδιότητες που καθορίζονται από τον Ο.Ε.Υ θ’ 
ασκούνται από τη Δ/νση και τα Τμήματα. 

Η κατανομή του προσωπικού θα αποφασίζεται από τον 
Πρόεδρο, ανάλογα με τις ανάγκες των Υπηρεσιών. 

Α. Ο Δ/ντής Κοινωνικής Πολιτικής(επιστημονικός διευ¬ 
θυντής) 

• Προ'ΐσταταιτων Τμημάτων και των Γραφείων που υπά¬ 
γονται στην αρμοδιότητάτου. 


• Παρακολουθεί, εποπτεύει και ελέγχει την υπηρεσια¬ 
κή απόδοση των υπαλλήλων της Δ/νσής του, την τήρηση 
των νόμων που αφορούν το ίδρυμα και τους καθοδηγεί 
κατά την εκτέλεση των καθηκόντων του. 

• Ενημερώνεται για την εισερχόμενη- εξερχόμενη αλ¬ 
ληλογραφία. 

• Υπογράφει υπηρεσιακά έγγραφα, αποφάσεις κ.λ.π. 
ύστερα από εξουσιοδότηση του Προέδρου. 

• Θεωρεί με τη μονογραφή του τα έγγραφα που συ- 
ντάσσονται στα Τμήματα και γραφεία της Δ/νσής του , τα 
υποβάλει για έγκριση και υπογραφή στον Πρόεδρο. 

• Θεωρεί τη βεβαίωση εργασίας του προσωπικού της 
Δ/νσήςτου καθώς και κάθε σχετική εντολή που αφοράτην 
πληρωμή ή προμήθεια , γίνεται δε διαχειριστής των 
πιστώσεων που αφορούν τη Δ/νσή του. 

Β. Οι Προϊστάμενοι των Τμημάτων 

• Είναι υπεύθυνοι για τηντήρηση, νόμιμη εφαρμογή και 
εκτέλεση των αρμοδιοτήτων που τους ανατίθενται. 

• Εισηγούνται τα θέματα των αρμοδιοτήτων τους, ενη¬ 
μερώνουν τους υπαλλήλους του Τμήματός τους για κάθε 
εγκύκλιο και ειδική διάταξη Νόμου και δίδει τις κατάλλη¬ 
λες οδηγίες για την εκτέλεσή τους. 

• Κατανέμουν την εργασία στους υπαλλήλους, παρα¬ 
κολουθούν την πειθαρχία και απόδοσή τους. 

• Συντάσσουν τις εκθέσεις αξιολόγησης των υπηρε- 
τούντων υπαλλήλων. 

• Προσυπογράφουν την αλληλογραφία της υπηρεσίας 
τους και καθίστανται υπεύθυνοι για την νομιμότητα των 
μετέπειτα ενεργειών. 

Λοιπό Προσωπικό 

• Οι Υπάλληλοι στα πλαίσια των αρμοδιοτήτωντης υπη¬ 
ρεσιακής μονάδαςπου είναι τοποθετημένοι, εκτελούντην 
εργασία που τους έχει ανατεθεί μ’ επιμέλεια και προσοχή 
στα πλαίσια των οδηγιών και κατευθύνσεων των προϊστα¬ 
μένων τους. 

• Οι συντάκτες των εγγράφων, αποφάσεων, της αλλη¬ 
λογραφίας, μονογράφουν αυτά και είναι υπεύθυνοι για 
την ακρίβεια των πραγματικών περιστατικών και στοιχεί¬ 
ων που γράφονται σ’ αυτό , αναφέρουν στον άμεσο προϊ¬ 
στάμενό τους προφορικά ή γραπτά για τις υποθέσεις που 
εκκρεμούν και προτείνουν λύσεις στα διάφορα υπηρε¬ 
σιακά προβλήματα που ανακύπτουν. 

Άρθρο 11 

1) Το ιδιαίτερο γραφείο του Προέδρου 

α) Γ ραφείο τύπου και Δημοσίων Σχέσεων. 

• Διεκπεραιώνει την προσωπική αλληλογραφία του 
Προέδρου 

• Υποδέχεται τους πολίτες που επισκέπτονται τον Πρό¬ 
εδρο 

• Τηρεί πρόγραμμα συναντήσεων, συσκέψεων καιεπα- 
φώντου Προέδρου με διάφορες αρχές, Κοιν. ή Υπηρ. Φο¬ 
ρείς και λοιπά πρόσωπα. 

• Φροντίζει για την πληροφόρηση των πολιτών και των 
μέσων μαζικής επικοινωνίας για θέματα σχετικά με τις 
δραστηριότητες του Ιδρύματος. 

β) Γ ραφείο Ειδικού Συνεργάτη 

• Ασκεί επιτελικά καθήκοντα και δεν έχει αποφασιστι¬ 
κές αρμοδιότητες 

• Το Συμβουλευτικό του έργο απευθύνεται στον Πρόε¬ 
δρο, Διοικ. Συμβούλιο, Εκτελ. Επιτροπή, στα οποία καιπα- 
ρίσταται, όταν του ζητηθεί. 

• Παρέχει συμβουλές και διατυπώνει εξειδικευμένες 
γνώμες γραπτού ή προφορικού για το συγκεκριμένο το¬ 
μέα δραστηριοτήτων του Ιδρύματος. 

• Συνεργάζεται με τις υπηρεσίες του Ιδρύματος, οι 
οποίες οφείλουν να παρέχουν κάθε πληροφορία και υπο¬ 
στήριξη. 

Το Διοικητικό - Οικονομικό Τμήμα περιλαμβάνει: 

α) Το Γραφείο Προσωπικού - Δ/σης και αρχείου 

• Είναι υπεύθυνο για την εφαρμογή τωννόμωνπου ανα- 
φέρονται στους υπαλλήλους του Ιδρύματος. 

• Τηρεί τους υπηρεσιακούς φακέλους και μητρώο των 
υπαλλήλων. 

• Διεκπεραιώνει κάθε υπόθεση που αφορά αναγνώριση 
και εξαγορά του χρόνου υπηρεσίας τους. 

• Συγκεντρώνει κάθε νομολογία, εγκύκλιο που αφο¬ 
ρούν το προσωπικό. 

• Επιλαμβάνεται κάθε θέματος που σχετίζεται με την 
υπηρεσιακή και ασφαλιστική κατάσταση των υπαλλήλων. 

• Παραλαμβάνει την εισερχόμενη αλληλογραφία, την 
πρωτοκολλεί, συσχετίζει για διεκπεραίωση στις διάφορες 
υπηρεσίες, παραλαμβάνει την εξερχόμενη αλληλογρα¬ 
φία και την διεκπεραιώνει άμεσα. 

• Ενεργεί της πάσης φύσεως τοιχοκολλήσεις εγγρά¬ 
φων. 

• Διεκπεραιώνει αυθημερόν όλη την εισερχόμενη αλ¬ 
ληλογραφία. 

• Αρχειοθετεί και διεκπεραιώνει τα έγγραφα. 

• Τηρεί ευρετήριο. 

• Παρέχει πληροφορίες σχετικά με τα στοιχεία που τη¬ 
ρούνται στο αρχείο. 

β) Γ ραφείο Εξυπηρέτησης του Πολίτη 

• Ενημερώνει τους πολίτες για τα δικαιώματά τους, για 
τις ενέργειες που απαιτούνται, ώστε να διεκπεριωθούν οι 
υποθέσεις τους καιτους εφοδιάζει με τα απαραίτητα πλη¬ 
ροφοριακά στοιχεία και τα διαθέσιμα έντυπα. 

• Κατευθύνει και οργανώνει την επικοινωνία των πολι¬ 
τών με τις υπηρεσίες. 

• Δέχεται εκείνες τις υποδείξεις και προτάσεις για τις 
αλλαγές που συμβάλλουν στην βελτίωση της λειτουργίας 
του Ιδρύματος με σκοπό την ενεργοποίηση του πολίτη μέ¬ 
σα από αυτή τη διαδικασία. 

• Εφοδιάζειτους πολίτες με χαρτόσημα, αιτήσεις κ.λ.π. 
έντυπα και δεν υποκαθιστά σε καμμιά περίπτωση τις υπη¬ 
ρεσίες του Δήμου στο αντικείμενό του. 

γ) Γ ραφείο Διοικ. Συμβουλίου και Εκτελεστικής Επιτρο¬ 
πής. 

• Καταρτίζει και κοινοποιεί τις ημερήσιες διατάξεις και 
τα συναφή έγγραφατου Διοικ. Συμβουλίου. Τηρείτο πρα¬ 
κτικά του Διοικ. Συμβουλίου. 

• Συντάσσει τα πρακτικά των αποφάσεων του Διοικ. 
Συμβουλίου, μεριμνά για τη φύλαξη των θεωρημένων 
απομαγνητοφωνημένων πρακτικών. 

• Τηρείτο υπάτου νόμου οριζόμενα βιβλία και μεριμνά 
για την ανάρτηση των αποφάσεων του Διοικ. Συμβουλίου 
στους πίνακες ανακοινώσεων του Ιδρύματος, συντάσσο- 
ντας τα σχετικά πρωτόκολλα. 

• Καταρτίζει και κοινοποιεί τις ημερήσιες διατάξεις και 
τα συναφή έγγραφα της Εκτελεστικής Επιτροπής. 

• Συντάσσει τα πρακτικά της Εκτελ. Επιτροπής και με¬ 
ριμνά για τη φύλαξη των θεωρημένων απομαγνητοφωνη- 
μένων πρακτικών. 


• Τηρεί ευρετήριο αποφάσεων και διεξάγει κάθε υπη¬ 
ρεσία αρμοδιότητας Εκτελ. Επιτροπής που απορρέει από 
τον Κώδικα. 

δ) Γραφείο Μισθοδοσίας, Λογιστηρίου, Εκκαθάρισης, 
προϋπολογισμού και προμηθειών. 

• Συντάσσει και θεωρεί τη μισθοδοσία του προσωπι¬ 
κού. 

• Συντάσσει και θεωρείτο πάσης φύσεως μισθοδ. στοι- 
χεία. 

• Συντάσσει τις μισθοδοτικές καταστάσεις του προσω¬ 
πικού και παρακολουθεί τις μισθοδ. μεταβολές των εργα¬ 
ζομένων. 

• Τηρείτο απαραίτητα βιβλία, φακέλους για την εύρυθ¬ 
μη λειτουργία του γραφείου. 

• Εκδίδει τις καταστάσεις αμοιβής των Συμβούλων για 
τη συμμετοχή τους στις συνεδριάσεις του Διοικ. Συμβου¬ 
λίου ή Εκτελ. Επιτροπής. 

• Επιμελείται για την εκκαθάριση των εντολών και εξό¬ 
δων του Δήμου σύμφωνα με τις διατάξεις του Δημοτ. ή 
Κοιν. Κώδικα. 

• Συντάσσει τα χρηματικά εντάλματα. 

• Εκτελεί κάθε εργασία για την κατάρτιση του προϋπο¬ 
λογισμού εσόδων-εξόδωντου Ιδρύματος. 

• Φροντίζει για την προμήθεια όλων των ειδών και υλι¬ 
κών που χρειάζεται το Ιδρυμα. 

• Συντάσσει συμβάσεις με τους προμηθευτές, παρακο¬ 
λουθεί την τήρηση των όρων συμβάσεων , παραδίδει τα 
υλικά σε ορισμένες προθεσμίες και σύμφωνα με τους 
όρους των συμβάσεων. 

Διεύθυνση Κοινωνικής Πολιτικής 

1) Τμήμα Κοινωνικών Υπηρεσιών 

α) Γ ραφείο Κοιν. Μέριμνας και Κοιν. Δραστηριοτήτων 

• Εφαρμόζεται η Κοιν. Εργασία στα άτομα, ενημερώνει 
τους Δημότες για τις υπάρχουσες υπηρεσίες Κοιν. Προ¬ 
στασίας. 

• Τηρεί μητρώο ατομικών περιπτώσεων και βιβλίο ει¬ 
σερχομένων εξερχομένων. 

• Συνεργάζεται με υπηρεσίες συναφών φορέων για την 
κάλυψη των αναγκών των Δημοτών μέσα στα πλαίσια των 
παρεχομένων δυνατοτήτων και υπηρεσιών εκ μέρους του 
Κράτους. 

• Αξιοποιεί και προσαρμόζει διαδημοτικές ή διακρατι¬ 
κές συνεργασίες ή προγράμματα της Ευρωπαϊκής Ένω¬ 
σης στις ανάγκες του Ιδρύματος. 

• Οργανώνει προγράμματα Κοιν. παρέμβασης και παι¬ 
δαγωγικού χαρακτήρα. 

• Οργανώνει εκδηλώσεις για θέματα Κοιν. Μέριμνας ή 
Πρόνοιας. 

β) Γ ραφείο Έρευνας-Σχεδιασμού-Συντονισμού και επο- 
πτείας Κοιν. παρέμβασης. 

• Ασκεί διασυνδετικό ρόλο μεταξύ των φορέων της πό¬ 
λης για την ευαισθητοποίησή του και εμπλοκή του σε θέ¬ 
ματα Κοιν. Πολιτ. Προστασίας. 

• Φροντίζει για τη δημοσιοποίηση όλων των ενεργειών 
και την ενημέρωση των δημοτών και της δημοτ. Αρχής. 

• Προωθεί την έρευνα και προτείνει μέτρα Κοιν. Πολιτι¬ 
κής, αξιοποιώντας διαθεσιμότητες εντός και εκτός του 
Ιδρύματος. 

• Οργανώνει συζητήσεις-εκδηλώσεις και φέρνει νέους 
προβληματισμούς για τα παραπάνω θέματα στους δημό¬ 
τες καιτη δημοτική αρχή με στόχο την ενημέρωση των κα¬ 
τοίκων σε θέματα κοινωνικού προβληματισμού. 

γ) Γραφείο Καταπολέμησης των Ναρκωτικών 

• Υλοποίηση προγραμμάτων πρόληψης και ενημέρω¬ 
σης προς όλες τις Κοινών, και πληθυσμιακές ομάδες. 

• Παροχή πληροφοριών για τη θεραπεία και την απε¬ 
ξάρτηση από τα Ναρκωτικά. 

• Σχεδιάζει και προγραμματίζει δράσεις σε συνεργασία 
με τους αρμόδιους φορείς. 

• Βρίσκεται σε επικοινωνία με τον Ο.Κ.Α.Ν.Α. με στόχο 
την εκπαίδευση του προσωπικού και τη δημιουργία κέ¬ 
ντρου πρόληψης. 

2) Τμήμα προληπτικής ιατρικής 

Γ ραφείο προληπτικής ιατρικής και κοιν. εργασίας 

α) Γ ραφείο Προληπτικής ιατρικής 

• Λειτουργεί μ’ απώτερο σκοπό την ιατρική περίθαλψη 
των δημοτών, ιδιαίτερα αντιμετωπίζει άμεσα ανάγκες 
προληπτικής ιατρικής, θέματα οικογενειακού προγραμ¬ 
ματισμού, προληπτική παιδιατρική κ.λ.π. 

• Φροντίζει για την προληπτική εξέταση των Δημοτών 
σε συνεργασία με τα Νοσοκομεία και άλλους Υγειονομι¬ 
κούς φορείς. 

• Υλοποιεί προγράμματα συμβουλευτικής υγείας με 
την καθοδήγηση ειδικευμένων ιατρών. 

β) Γ ραφείο Κοινωνικής εργασίας 

• Ασκεί Κοινωνική πολιτική 

• Ενημερώνει τους δημότες για τις υπάρχουσες υπη¬ 
ρεσίες Κοινωνικής Προστασίας 

• Τηρεί μητρώο ατομικών περιπτώσεων 

• Διοργανώνει εκδηλώσεις και προγράμματα με τοπι¬ 
κούς ή άλλους φορείς. 

γ) Γ ραφείο ατόμων με ειδικές ανάγκες 

• Ενασχόληση με τα συγκεκριμένα προβλήματα των 
ατόμων με ειδικές ανάγκες. 

• Υλοποίηση προγραμμάτων που αφορούντα άτομα με 
ειδικές ανάγκες σε συνεργασία με τους φορείς και τις 
υπηρεσίες του Δήμου. 

• Προγράμματα πολιτιστικής παρέμβασης για τα άτο¬ 
μα με ειδικές ανάγκες. 

• Δημιουργία δυνατοτήτων επαγγελματικής κατάρτι¬ 
σης και αποκατάστασης. 


• Πρόβλεψη θέσεων στάθμευσης. 

• Παροχή υπηρεσιών εκπαίδευσης και υγείας σε όσους 
το έχουν ανάγκη. 

δ) Γ ραφείο Συμβουλευτικής και Ψυχικής Υγείας 

• Παρέχει συμβουλευτική υποστήριξη σε άτομα, ομά¬ 
δες , ζευγάρια, οικογένειες που έχουν ανάγκη. 

• Οργανώνει προγράμματα οικογενειακού προγραμ¬ 
ματισμού. 

• Οργανώνει προγράμματα συμβουλευτικής στα σχο¬ 
λεία σε συνεργασία με το Υπουργείο Παιδείας. 

• Φροντίζει για τη δημιουργία και λειτουργία θεραπευ¬ 
τικών τμημάτων ανήλικων παιδιών. 

• Διοργανώνει διαλέξεις, σεμινάρια με σκοπό την ενη¬ 
μέρωση των γονέων σε θέματα αγωγής και σχέσεων μετά 
παιδιά τους. 

Άρθρο 12 

• Η καταγραφή του προσωπικού γίνεται με απόφαση 
του Προέδρου ανάλογα με τις ανάγκες του Ιδρύματος. 

• Η ισχύς του παρόντος οργανισμού αρχίζει από τη δη¬ 
μοσίευσή του στο Φ.Ε.Κ. 

Τα τακτικά έσοδα από επιχορήγηση του Δήμου στο Ν.Π 
για το έτος 2000 είναι 24.000.000 δρχ. στον κωδικό αριθ¬ 
μό 2-21/212.9βτου προϋπολογισμού του Δήμου. 

Τα τακτικά έσοδα του Δήμου Νέας Ερυθραίας για το 
έτος 1998 είναι 1.269.151 δρχ. και για το έτος 1999 
1.452.499 δρχ. 

Τα τακτικά έσοδα των δύο τελευταίων χρόνων είναι 
υπερδιπλάσια του ποσού στο οποίο ανέρχεται η μισθοδο¬ 
σία του προσωπικού των νέων θέσεων σύ μφωνα με το αρ- 
θρ.12παρ. 3 του Ν. 1188/81. 

Η παρούσα να δημοσιευθεί στην Εφημερίδα της Κυβε- 
ρνήσεως. 

Αθήνα, 2 Ιουνίου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




